**Propostes de l’Il·lustre Col·legi de Advocacia de Barcelona a l’edicte de 13 de setembre de 2019, pel qual se sotmet a informació pública el PROJECTE DE DECRET D'ADMINISTRACIÓ DIGITAL**

# *Article 51. Còpies autèntiques* – Substituir “autèntiques” per “autentificades o autenticades”. En els document digitals totes les copies son autèntiques, no hi ha diferència entre original i copia (autèntiques si tenim prova de l’origen, l’emissor, la seva integritat, etc.). És recomanable fer una definició del què s’entén per copies autentificades.

*CAPÍTOL 4. IDENTIFICACIÓ I SIGNATURA ELECTRÒNICA* – Recomanem fer menció del concepte de universalitat de la identitat digital en la identificació i signatura electrònica. Si bé es fa referència a la creació d’un catàleg de mitjans vàlids de verificació de la identitat o signatura, ha de prevaldre el concepte i objectiu de compatibilitat de qualsevol sistema que tingui un requisits estàndards internacionals vàlids per donar seguretat de la real identitat, independentment de la tecnologia o l’emissor del certificat o la signatura electrònica, etc.

*Secció 5. La representació digital* – La representació digital pot venir donada per una signatura electrònica. No és necessari doncs el registre electrònic previ de representació si pot quedar acreditada i amb constància certificada en un expedient mitjançant una signatura electrònica vàlida en la que consti la representació, poders, càrrec etc.